《黯淡滩》
明代·谢宗鍹

乘流贪迅急，冒寒冲晓雾。闽江信清驶，趋海势遥注。

坤轴恐其信，巨石相撑拄。诡诞如鬼工，禹凿未经夙。

齿利侔剑戟，槎枒龈腭露。窟压老蛟蟠，涛奔健马赴。

震荡惊雷吼，崩坼盘涡怒。篙师脱颖手，箭疾鲜还顾。

素闻骇吕梁，侧想淩滟滪。平生仗忠信，遇险当不惧。

作者简介：谢宗鍹（？ — 一六五〇），字儒美，号莱屿。澄海人。明思宗崇祯十二年（一六三九）解元。官建昌府通判。明亡，无意仕进，闭户读书，终于家，友人私谥贞穆先生。有《观古堂集》、《遁斋集》、《禦冷斋诗集》。清康熙《潮州府志》卷九上、清乾隆修《潮州府志》卷二九有传。